
Tisztelt Képviselő-testület!


A 9/2014. (II. 3.) EMMI rendelet alapján közművelődési támogatásban részesülhetnek a helyi önkormányzatok által fenntartott közművelődési intézmények technikai, műszaki eszközállományának, berendezési tárgyainak gyarapítására, intézményi felújításra. A pályázati összeg az önkormányzat által felajánlott önrész arányában kerül megállapításra.

Javasolom a Tisztelt Képviselő-testületnek, hogy a közművelődési érdekeltségnövelő pályázatot nyújtsa be, a pályázathoz szükséges pályázati célt határozza meg, az önerőt pedig1.600.000.- Ft összegben biztosítsa az alábbiak szerint:

1.) 1.000.000.- Ft a Művelődési Központ színháztermének padozat-felújítás, mennyezetfestés, melyhez a Képviselő-testület a 98/2017.(V.25.) határozatával,
[bookmark: _GoBack]2.) 600.000.- Ft 3 db mikroport vásárlása, melyhez az 53/2017.(IV.27.) határozatával a 2017. évi költségvetésében az előirányzatot biztosította.

Fentiek szerint a Képviselő-testületnek a pályázati önerőhöz fedezetet már nem kell biztosítania, a hivatkozott döntésekkel az rendelkezésre áll.

Kérem a Tisztelt Képviselő-testületet, hogy az alábbi határozati javaslat elfogadásával döntsön a közművelődési érdekeltségnövelő pályázat benyújtásáról.



Határozati javaslat:
Martfű Város Önkormányzata Képviselő-testületének
…/2017.(VI….) határozata

közművelődési érdekeltségnövelő támogatásra pályázat benyújtásáról

Martfű Város Önkormányzatának Képviselő-testülete megtárgyalta a közművelődési érdekeltségnövelő támogatásra pályázat benyújtásáról szóló előterjesztést, mely alapján az alábbi döntést hozta:

1.) A Képviselő-testület 9/2014. (II. 3.) EMMI rendelet alapján közművelődési érdekeltségnövelő pályázatot nyújt be a Martfű Városi Művelődési Központ és Könyvtár technikai, műszaki eszközállományának gyarapítására, intézményi felújításra. 

2.) A Képviselő-testület a pályázati önerőt 1.600.000.- Ft összegben biztosítja az alábbiak szerint:
a.) a 98/2017.(V.25.) határozatában foglalt előirányzat terhére  a színházterem padozat-felújítására, mennyezetfestésre 1.000.000.- Ft,
b.) a 53/2017.(IV.27.) határozatában foglalt előirányzat terhére 3 db mikroport vásárlására 600.000.- Ft.

3.) A Képviselő-testület felhatalmazza a Polgármestert a pályázat benyújtásához szükséges dokumentáció aláírására.


Erről értesülnek:
1.	JNSZ Megyei Kormányhivatal, Szolnok
2.	Valamennyi képviselő, Helyben
3.	Martfű Városi Művelődési Központ és Könyvtár, Helyben

Martfű, 2017. június 13.

Dr. Papp Antal
Polgármester
Látta: Szász Éva 
jegyző

